
NR. SC2013-6990/12.03.2013
REFERAT
privind acceptarea donaţiei  pentru terenurile ce fac obiectul Hotărârii Senatului Universităţii de Vest Timişoara nr. 17/20.02.2013, terenuri înscrise în 

CF nr. 432771 Timişoara şi CF 432769 Timişoara
Se propune spre analiză Comisiilor din cadrul Consiliului Local al Municipiului Timişoara, Hotărârea nr. 17/20.02.2013 a Senatului UVT prin care a fost aprobat cedarea în proprietate către Primăria Timişoara a unei suprafeţe de 7.916 mp, teren înscris în CF nr. 432771 şi 432769..

Terenul pentru care s-a depus Hotărârea nr. 17/20.02.2013 a Senatului UVT este înscris în CF nr.432771 Timişoara, în suprafaţă de 3.363 mp, pentru drum din str. Oituz către viitorul drum din str. Popa Şapcă spre Calea Aradului şi reţeauă completă de utilităţi, iar terenul înscris în CF nr. 432769 Timişoara, în suprafaţă de 4.553 mp. pentru drum din str. Popa Şapcă spre Calea Aradului şi reţeauă completă de utilităţi, aşa cum sunt ele menţionate la punctul 7.1. din Hotărârea Senatului U.V.T.
Prin H.C.L.M.T. nr. 321/31.07.2007 a fost aprobat Planul Urbanistic Zonal “SPAŢII PENTRU ÎNVĂŢĂMÂNT ŞI FUNCŢIUNI COMPLEXE”, reactualizare PUZ, str. Oituz – str. Popa Şapcă, Timişoara. 
Prin adresa nr.CV22013-000002/12.03.2013, repartizată Direcţiei Clădiri, Terenuri şi Dotări Diverse, Universitatea de Vest din Timişoara, ne transmite devizul de lucrări privind construcţia celor două drumuri publice în Campusul Oituz, cu utilităţile aferente în valoare totală de 1.070.344,995 euro (TVA inclus).
Sarcinile ce revin Primăriei Municipiului Timişoara din contractul de donaţie sunt realizarea celor două drumuri şi a utilităţilor aferente (iluminatul public, canalizarea, alimentare cu apă rece şi montarea de hidranţi pentru incendiu). Costurile privind realizarea drumurilor şi a utilităţilor revin Primăriei Municipiului Timişoara, urmând a fi cuprinse în buget prin grija Direcţiei Tehnice.

Realizarea Studiului de Fezabilitate şi Proiectul Tehnic de execuţie întră în sarcina Universităţii de Vest din Timişoara, aşa cum rezultă din punctul 8 al Hotărârii nr. 17 a Senatului UVT din 20.02.2013. 

După analizarea datelor prezentate mai sus, de către comisiile Consiliului Local al Municipiului Timişoara şi avizarea acceptului de donaţie a terenului în suprafaţă totală de 7.916 mp., se propune emiterea unei hotărâri a Consiliului Local al Municipiului Timişoara care să aprobe acceptarea donaţiei terenului având utilitate de drum public înscris în CF nr. 432771 Timişoara, în suprafaţă de 3.363 mp. şi a terenului înscris în CF nr. 432769 Timişoara, în suprafaţă de 4.553 mp., în conformitate cu Hotărârea nr. 17 a Senatului UVT din 20.02.2013.

